คปภ.ไฟเขียวแผนโอนประกันภัยเครือศรีอยุธยา
คปภ.อนุมัติแผนโอนธุรกิจบริษัทศรีอยุธยาประกันภัย
22 ก.ย. 2553

คปภ.อนุมัติแผนโอนธุรกิจบริษัทศรีอยุธยาประกันภัย 
นายโรวัน ดี อาซี่  กรรมการผู้อำนวยการ บริษัทศรีอยุธยาประกันภัย เปิดเผยว่า บริษัทฯ ได้รับหนังสือจากสำนักงานคณะกรรมการกำกับและส่งเสริมการประกอบธุรกิจประกันภัย(คปภ.) ลงวันที่ 17 ก.ย. 2553 ได้ให้ความเห็นชอบให้บริษัท ได้มาซึ่งการซื้อหุ้นของ บริษัท บีทีประกันภัย  โดยมีวัตถุประสงค์เพื่อการโอนและรับโอนกิจการ ตามที่ประชุมสามัญผู้ถือหุ้น ครั้งที่ 61 เมื่อวันที่ 20 เม.ย. 2553 ได้มีมติให้บริษัทฯ เข้าซื้อหุ้นของ
บริษัท บีที ประกันภัย  และอนุมัติแนวทางของแผนการควบรวมธุรกิจ ตามที่คณะกรรมการบริษัทได้เสนอแผนการควบรวมธุรกิจให้กับสำนักงาน คปภ. เพื่อพิจารณาให้ความเห็นชอบ เมื่อเดือนก.ค. 2553